Diari Oficial de la Generalitat Valenciana


Sumari del DOGV 9844, del 08-05-2024 (2024/4060)

Extracte de la Resolució de 30 d'abril de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9844

Data del DOGV
:   08-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4060


Data del document
:   30-04-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

Extracte de la Resolució de 30 d'abril de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2024. [2024/4060]  
   
  
BDNS (identif.):758924  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/758924)  
  
Primer. Entitats beneficiàries  
Les entitats sense ànim de lucre que reunisquen els requisits establits en l'article 9 de les bases reguladores.  
  
Segon. Objectiu  
Subvencions per a l'exercici 2024, per a:  
a) Programes de prevenció i protecció de la infància i l'adolescència.  
b) Programes per al foment de l'acolliment familiar, així com per a l'adopció de xiquetes i xiquets amb característiques molt especials.  
c) Programes de formació a persones professionals que interactuen en el desenvolupament de la seua professió amb persones menors d'edat.  
d) Programes de promoció de drets de la infància i l'adolescència.  
  
  
Tercer. Bases reguladores  
L'Ordre 2/2021, d'11 de març, de la Vicepresidència i Conselleria d'Igualtat i Polítiques Inclusives, que aprova les bases reguladores de la concessió de subvencions dirigides a programes de promoció dels drets de la infància i l'adolescència i de prevenció, protecció i inserció de persones menors d'edat en situació de risc o amb mesures jurídiques de protecció (d'ara en avant, Ordre 2/2021), publicada en el Diari Oficial de la Generalitat Valenciana (d'ara en avant, DOGV) número 9041, de 15 de març de 2021.  
  
Quart. Import  
1. El crèdit previst en la Llei 8/2023, de 27 de desembre, de pressupostos de la Generalitat per a l'exercici 2024 és de 550.000,00 €.  
2. La distribució del crèdit entre les categories de programes és la següent:  
a) Per a programes de promoció de drets de la infància i l'adolescència: 55.000 € o, si l'import de la línia fora diferent del que s'ha projectat, un 10 % d'este.  
b) Per a programes de prevenció i protecció: 291.500 € o, si l'import de la línia fora diferent del que s'ha projectat, un 53 % d'este.  
c) Per al foment de l'acolliment familiar, així com per a l'adopció de xiquetes i xiquets amb característiques molt especials: 148.500 € o, si l'import de la línia fora diferent del que s'ha projectat, un 27 % d'este.  
d) Per a programes de formació a persones professionals que interactuen en el desenvolupament de la seua professió amb persones menors d'edat: 55.000 €, o, si l'import de la línia fora diferent del que s'ha projectat, un 10 % d'este.  
3. L'import de la subvenció es determinarà segons el que es disposa en l'article 18 de l'Ordre 2/2021.  
  
Cinqué. Termini de presentació de sol·licituds  
El termini de presentació de sol·licituds serà d'un mes a partir de l'endemà de la publicació de la convocatòria en el DOGV.  
  
  
  
Sisé. Altres dades  
1. Les sol·licituds s'han de presentar preferentment per mitjans electrònics. Per a fer-ho, s'accedirà a la seu electrònica de la Generalitat mitjançant l'enllaç que corresponga, segons la categoria de programa a la qual s'opte, entre els que figuren a continuació:  
a) Programes de prevenció i protecció de la infància i l'adolescència.  
http://www.gva.es/es/inicio/procedimientos'id\_proc=94881  
b) Programes per al foment de l'acolliment familiar, així com per a l'adopció de xiquetes i xiquets amb característiques molt especials.  
http://www.gva.es/es/inicio/procedimientos'id\_proc=94430  
c) Programes de formació a persones professionals que interactuen en el desenvolupament de la seua professió amb persones menors d'edat.  
http://www.gva.es/es/inicio/procedimientos'id\_proc=95470  
d) Programes de promoció de drets de la infància i l'adolescència.  
  
http://www.gva.es/es/inicio/procedimientos'id\_proc=95792  
2. La documentació que s'ha d'aportar és la prevista en el resolc cinqué de la resolució de convocatòria.  
3. La valoració es realitzarà d'acord amb els criteris establits en el capítol I del títol II de l'Ordre 2/2021.  
4. Per a concedir la subvenció es requerix aconseguir una puntuació mínima de 50 punts, dels quals almenys 20 hauran de correspondre als criteris específics per al tipus de programa sol·licitat.  
5. Els actes administratius i les resolucions del procediment es notificaran mitjançant la publicació en el portal web de l'òrgan convocant, excepte la resolució de concessió, que es notificarà mitjançant la publicació en el DOGV.  
  
València, 30 d'abril de 2024. La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.